Държавен вестник, бр. 5, 2011 г., стр. 45

БРОЙ  5	
Д Ъ Р Ж А В Е Н  В Е С Т Н И К 	
СТР.  45  
на контактните си лица в риск от заразяване, 
както и за необходимостта те да бъдат консул­
тирани и изследвани в структурите по чл. 3.“
§ 4. В раздел III се създават чл. 30а, 30б, 
30в и 30г:
„Чл. 30а. Здравната информация, свързана с 
ХИВ статуса на лице, не може да се разкрива 
или предоставя на трети лица без изрично­
то му писмено съгласие   освен в случаите, 
предвидени в чл. 30в. 
Чл. 30б. С цел  предотвратяване на риск 
от инфектиране или при установена рискова 
експозиция медицинските специалисти могат 
да информират контактните лица, че са били 
в риск от заразяване с ХИВ, при спазване на 
следните условия:
1. самоличността на ХИВ позитивното 
лице се запазва в тайна; 
2. комуникацията с контактните лица се 
извършва по поверителен, непубличен и без­
опасен начин; 
3. контактните лица се насочват за консул­
тиране и изследване в структурите по чл. 3.
Чл. 30в. С цел предотвратяване на риск от 
инфектиране при установена професионална 
рискова експозиция, свързана с  нарушава­
не целостта на кожата или при контакт на 
лигавица и кожа с нарушена цялост, с кръв 
и други потенциално инфекциозни телесни 
течности или с концентриран вирусен продукт, 
се изследват и източникът, и реципиентът.
Чл. 30г. Здравната информация за ХИВ 
позитивния статус на лицата се съхранява: 
1. под код, изключващ възможността за 
идентифицирането на конкретното лице, съ­
гласно чл. 12, ал. 3;
2. под код, издаден от Националната ре­
ферентна лаборатория за ХИВ;
3. с всички идентификатори за лицето, ако 
то е дало своето съгласие при спазване на 
изискванията по чл. 3а, ал. 2.“
§ 5. В чл. 33 се създава ал. 4: 
„(4) Лечебните заведения с разкрити отде­
ления за лечение на придобит имунен дефи­
цит изпращат информация за всеки случай 
с установена диагноза СПИН в срок до пет 
работни дни от поставяне на диагнозата на 
Министерството на здравеопазването по обра­
зец съгласно приложение № 12. Информацията 
се предоставя само на хартиен носител и с 
осигурен достъп чрез код.“
§ 6. Параграф § 1 – допълнителна разпо­
редба, се изменя така:
„§ 1. По смисъла на тази наредба:
1. „лица с повишен риск за инфектиране 
с ХИВ“ са:
а) лица, употребяващи инжекционно нар­
котици, лица с анамнестични данни за ин­
жекционна употреба на наркотици и техните 
сексуални партньори;
б) лица с рискови манипулации и инжек­
ционни практики с непредписани от лекар 
продукти;
в) мъже, които правят секс с мъже;
г) жени, които имат сексуални контакти с 
мъже, които правят секс с мъже;
д) лица със сексуално предавани инфек­
ции или с анамнестични данни за сексуално 
предавани инфекции;
е) новооткрити пациенти с туберкулоза, 
суспектни за туберкулоза и контактни лица 
на болни с бацилоотделяне;
ж) сексуални партньори на лица с ХИВ 
инфекция;
з) лица, жертви на трафик;
и) лица, пострадали от сексуално насилие;
к) лица, практикуващи секс без предпазни 
средства или имащи множество сексуални 
партньори;
л) лица от страни с високо разпростране­
ние на ХИВ и техните сексуални партньори;
м) лица, които са имали сексуални контакти 
в страна с високо разпространение на ХИВ;
н) лица, изтърпяващи наказание лишаване 
от свобода;
2. „контактни лица на ХИВ инфектираното 
лице в риск от заразяване“ са: 
а) лица от семейството, които са с анам­
нестични данни за рискова експозиция;
б) сексуални партньори;
в) лица с анамнестични данни за партньори 
при инжекционна употреба на наркотици и 
техните сексуални партньори; 
г) лица с анамнестични данни за партньори 
при рискови манипулации и инжекционни 
практики с непредписани от лекар продукти;
3. „професионална рискова експозиция“ е 
всеки случай на инцидент, при който лицето 
се излага на риск от заразяване с ХИВ чрез 
убождане с игла, порязване с остър инструмент, 
контакт на лигавица или кожа с нарушена 
цялост с кръв и/или друга телесна течност 
по време на изпълнение на професионалните 
си задължения;
4. за „потенциално инфекциозни телесни 
течности“ се приемат ликвор, синовиална, 
плеврална, перитонеална, перикардиална и 
амниотична течност.“
§ 7. Приложение № 9 към чл. 31, ал. 3 се 
изменя, както следва: